**Биология пәнінен сабақтан тыс іс-шара**

Күні:

Пәні: **Биология**

Сынып: **6 «А», «Б»**

Мұғалім: **Өмірбек М.Б**

Тақырыбы: **Қызықты биология**

**Мақсаты:**

* Оқушылардың биологиялық білімін толықтыру, кеңейту және оларды биология таңғажайыптарына қызықтыру.
* оқушылардың логикалық ойлауын, сөйлеу қабілеттерін түйсігін, дүниетанымдығын дамыту, танымдық қабілеті мен пәнге деген қызығушылықтарын арттыру.
* оқушыларды бірлікке, ұйымшылдыққа, адамгершілік жақсы қасиеттерге баулу, өз бетінше ізденіп, білім алуға дағдыландыру және тәрбиелеу.

**Әдіс - тәсілдер:** Ойын сабағы. Сұрақ- жауап, ой қозғау, «жұмбақ аралы» ойыны.

**Ресурстар:** стикерлер, маркерлер, плакаттар.

**Сабақтың барысы:**

**I. Ұйымдастыру.**

Әділ қазылар алқасымен таныстыру.

II.Сайыс шарттары:

1-кезең: Таныстыру.

2-кезең: “Бәйге”

3-кезең: “Дода”

4- кезең “Жұмбақ аралы”

5-кезең “ Полиглот”

6-кезең “Әріп”

7-кезең “Ойлан тап”

8-кезең: «Талантыңмен таныл»

III. Қорытынды.

**Жүргізуші:** Жаратылыс – жан ана,

Қарық қып суға,ауаға

Топырағымен асырап

Сәулесін құйған санаға.

Жер ана мен өз анаң егіз екен

Мейірімі мейлінше теңіз екен

Анам туса жер ана жетілдірді.

Осыны мен өмірге егіз етем - деп ақындар табиғатты анаға теңеген, өйткені жер – тіршілік көзі, өмір бастауы. Табиғат - түп қазығың, ырысың, бар байлығын алдына тарту етеді.Тек оған зиян тигізбей, мәпелеп өзің керегінді ала біл.

**“Биология-тіршілік әлемін зерттеу”.** Олай болса бүгінгі сайыс барысында биология саласы бойынша оқушылардың ой-өрісін, білімдерін, ақылымен ептілігін сарапқа салатын боламыз.

Біреу озса сайыста, біреу артта қалады,

Реңжімей тараса, озбағандар жарады.

Жарыс заңы ежелден жеңімпазды анықтау

Озат болу шарты сол- еңбектену жалықпау.

Еңдеше ортамызға биология пәні бойынша ерінбей еңбектеніп, үнемі ізденіс үстінде жүретін алғыр да білімді оқушыларды шақырайық.

Сайысқа қатысушы оқушылармен таныстыру. Топқа бөлу.

**Жүргізуші:** Білім деген биік шың,

Бақытқа сені жеткізер,

Білім деген ақылшың,

Қиыншықтан өткізер.- деп сайыстың алғашқы шарты

“Бәйге” кезеңін бастаймыз. Шарты: Бұл кезеңде 5-5 сұрақтан 10 сұрақ беріледі, әр жауапқа 1 ұпайдан.

**IІ.“Бәйге”**  Биологиялық сұрақтар

I.топ II.топ

|  |  |
| --- | --- |
| 1.Биология нені зерттейді?(тірі ағзаларды)  2.Биологияның бөлімдері?(ботаника,зоология,гистология,цитология,анатомия)  3.Өсімдіктерді зерттейтін ғылым?(ботаника)  4.Жануарларды зерттейтін ғылым?(зоология)  5. Ұлпаларды зерттейтін ғылым?(гистология) | 1.Жасушаны зерттейтін ғылым?(цитология)  2.Адам ағзасын зерттейтін ғылым?(анатомия)  3.Микроскоп бөлімдерін ата?(окуляр,объектив,көру түтігі, табан, айна)  4.Өсімдіктерге жасыл түс береді?(хлорофилл)  5.Сәндік өсімдіктер?(раушан, т.б.). |

**IIІ. “Дода”**

Дода кезеңінде төрт тақырыпқа үш сұрақтан әзірленген және әр сұраққа қиындығына орай ұпай сандары белгіленген. Әр топтан әр оқушы шығып сұрақтарға жауап береді, жауап дұрыс болған жағдайда сол ұпай саны беріледі.

I.Зерттеулер нысаны. 20 30 40

II.Тарихи деректер. 20 30 40

III.Ғалымдар. 20 30 40

IY.Қызықты биология. 20 30 40

Зерттеулер нысаны.

20- Ботаника ғылымының қыналарды зерттейтін бөлімі: (лихенология)

30- Ботаника ғылымының балдырларды зерттейтін бөлімі: (альгология)

40- Адамның шығу тегін зерттейтін ғылым саласы. (антропология)

II.Тарихи деректер.

20- 1665 жылы алғаш микроскопты ашқан ғалым?( Роберт Гук)

30- Тірі табиғатты жүйелеуді ашқан ғалым? (Карл Линней).

40-1898- жылы орыс ғалымы С.Г.Навашин қандай зерттеулерді жарыққа шығарды? (гүлді өсімдіктерді қосарынан ұрықтандыруды ашты)

III.Ғалымдар.

20 - 1590-1610 жылдары жарық микроскобын ойлап тапқан голландия шеберлері? (ағайынды Янсендер)

30 - Жасушаны ашқан ғалым (Роберт Гук)

40 - Қазақстаннан шыққан,тұнғыш биолог- ғалымдардың бірі, “Өсімдіктану” атты оқу құралын (1927-1930.ж )басып шығарды.Ол жиырма жасында ауыл шаруашылық мектебін бітіріп, егіс және мал шаруашылық маманы атанды. (Жұмақан Маусымбайұлы Күдерин)

IY.Қызықты биология:

20-Қалақай өсімдігі неге шағады?

Жауабы: Қалақай өсімдігінің “шағатын ”себебі , оның барлық мүшелерінде құмырсқа қышқылы бар тызылдақ түктері болады. Осы түк денеге тигенде ұшы морт сынып, ішіндегі құмырсқа қышқылы денеге құйылады.

30-Жыртқыш өсімдіктер, бұл қандай өсімдік?

Жауабы: Жыртқыш өсімдіктерге шықшылдық, шыбынжұт жатады.

40 - Бұл өсімдік дүниедегі ең үлкен гүл. Оның тамыры, сабағы, жапырағы болмайды.Жабысқақ тұқымдарынан жіңішке жіпшелер өсіп шығып, басқа ағаштардың діңдері мен тамырларын орайды да, біртіндеп өне бастайды.Тоғыз айдан кейін ағаш діңінде үлкен қызыл гүл өсіп шығады.

Сұрақ: Бұл өсімдіктің гүлінің ұзындығы қанша және қалай аталады?

Жауап: Гүлінің ұзындығы 90 см, ал кейбір үлкен түрлері бір жастағы баланың салмағынан да ауыр болады, ең үлкен гүлдің аты – Раффлезия.

**IҮ. Жұмбақ аралы.** Әр топқа 5-5 тен 10 жұмабақ жасырылады, әр дұрыс жауапқа 1 баллдан беріледі.

**I.топ II.топ**

|  |  |
| --- | --- |
| 1)Үлкендігі алмадай,  Сырты жанған қызыл от,  Ішін жарып қарасаң  Майда , майда қызыл шоқ **(Анар)**  2)Шыдасаң да алты күн ассыз мүлде,  Шыдау қиын бұл затсыз екі күнге.**(су)**  3)Тіл үйірген дәмі бар,  Сары алтын түс-сәні бар.  Шақсаң егер кептіріп,  Сүйегінің дәні бар,  Баққа тұрар сән беріп,  Алқа етіп тізіп ал.   **(Өрік)**  4)Көктемде ақ гүлге оранады  Күзде қолға доп болып оралады.(**Алма**)  5)Үлпершекке қан құйып ,  Үріп талға байладым. **(Итмұрын)** | 1) Жерде жатып желіндейді  Күз түскенше желінбейді  Үндеместен төлдеп жатыр  Су беріңдер шөлдеп жатыр. **(Қауын)**  2) Сопақша көк өңі бар  Пайдалы, мөлдір сөлі бар  Піскен кезде жияр  Оның аты...**(Қияр)**  3) Көк лағым көгенде  тұрып семірген.(Қарбыз)  4) Таңмен көзін ашады, Әлемге нұрын шашады. **(Күн)**  5) Көзіңе көрінбейді, Қаңғуға ерінбейді. Шалғынды жапырады, Жол бойын сыпырады**.(Жел)** |

**V. Полиглот** ( Мақал – мәтелдерді аяқтау). Дұрыс жауапқа 1 балл.

1.     …….   өссе   жердің көркі .  
2.     Ағаш көркі   …………… .

**VІ.Әріп**

**Б И О Л О Г И Я**

1. Кешкі асқа не іштің?

2.Досың кім?

3.Кімді жақсы көресің?

4.Ауылға не үшін бардың?

5.Айбектің түрі кімге ұқсайды?

6.Неге балалардың іші ауырады

**VIІ.Ойлан тап.**

Әр оқушы қораптағы қандай зат екенін табу керек (күріш, қарақұмық, қияр, картоп, қызанақ, пияз, сарымсақ т.б.).

**ҮІІІ. Кезең өз өнерлерін көрсету.**

**Жүргізуші:** Міне біз “Мыңнан тұлпар,жүзден жүйрік”шыққан озық ойлы топты анықтайтын кезге де жеттік. Олай болса сөз кезегі әділ қазылар алқасында.

**Биология пәнінен қызықты деректер.** Жер бетіндегі өз ерекшеліктерімен белгілі жануарлармен таныс боласыңдар. Біздің қызықты мәліметтеріміз « ЕҢ ЕҢ ЕҢ» деп аталады.

Ең ірі жылан – Питон

Питондар тұқымдас тармағының 22 түрі бар. Питонды кейбір елдерде қолға асырап, кемірушілерді жою үшін, және тағам ретінде пайдаланады. Питондар өте ірі усыз жылан. Дене тұрқы 3 - 10м - ге жетеді. Бұлар көбіне өзен жағалары мен қалың орманда кездеседі. Питондар адамға тиіспейді. Өзін қорғау үшін жауын сезгенде дөңгеленіп, иіріліп қимылдамай қалады.

Ең алып жануар – Піл

Африка пілінің салмағы – 705 тонна, бойының биіктігі 4м. Сахара шөлінің оңтүстігіндегі кең байтақ аймақтарында мекендейді. Африка пілінің күрек тістері аталық пілде де, аналық пілде де болады. Піл сүйегіне қызығып ертеректе көп аулап Солтүстік Африкада мекендейтін пілдер қазір жойылып кеткен. Бұл піл түрін сақтап қалу үшін хайуанаттар бағында ұстап қамқорлық жасау шаралары қолға алынған.

Ең алып құс – Страус

Қазіргі кездегі тіршілік ететін барлық құстардың ішіндегі ең ірісі - африкалық түйеқұс страус. Биіктігі 270см, салмағы 50 - 90кг. Төс сүйегі жалпақ, қыры болмайды. Аяқтары ұзын, жуан, екі саусақты болады. Қанаттары ұшуға жарамағанымен түйеқұс қатты жүгіргенде кілт бұрылу үшін руль қызметін атқарады. Дүние жүзінің көптеген елдері Африка түйеқұсын дәмді еті, бағалы жұмыртқасы, сәнді қауырсыны үшін өсіреді.

Ең ірі бақа – Голиаф

Дүние жүзіндегі ең ірі бақа – голиаф деп аталады. Оның аяғын созғандағы денесінің ұзындығы жарты метрден асады. Ал, салмағы 3, 5кг. Голиаф бақасы Африкадағы Камерун мемлекетінің таулы алқабындағы сарқырамасы бар өзендерінің шағын аумағында ғана кездеседі.

Ең кішкентай құс – Колибри

Колибри – жер бетіндегі ең кішкентай құстар. Олардың салмағы дене тұрқына қарай 1, 6 - 1, 8 - 2 - 6гр. Тұмсықтары жіңішке әрі ұзын. Қанаттары онша ұзын емес, құйрық қауырсындары қысқа. Колибридің аяқтары 4 саусақты әлсіз болғандықтан, жерде жүре алмайды. Қауырсын қанаттары түрлі - түсті, жарыққа құбылып тұрады. Өзі кішкене болғанымен жүрегінің көлемі қарыннан үш есе үлкен. Жүрегі минутына 1000 рет соғады.

Сарган балығының сүйегі жасыл түсті.

Жер бетіндегі жануарлардың ішінде керіктердің (жираф) жүрегі ең үлкен және қан қысымы ең жоғары. Керіктердің (жираф) тілі қара түсті, ұзындығы 45 см.

**Қорытынды:**

**Әр оқушы өз ойларын стикерлерге жазып тақтаға ілу.**

“ Білім деген биік шың,

Бақытқа сені жеткізер.

Білім деген ақылшың,

Қиындықтан өткізер.

Жастықтың оты қайдасың,

Жүректі түртіп қозғамай.

Ғылымның біліп пайдасын,

Дүниенің көркін болжамай” деп даналарымыз айтқандай “Келешек білімді ұрпақ қолында” екендігін Елбасымыз халқына жолдауында атап көрсеткен болатын. Еліміздің ертеңі, Тәуелсіз Қазақстанның кемел болашағын келешекке жеткізер осынау озық ойлы ұрпағы бар елдің жалауы ешқашанда еңкеймек емес. Алдағы уақытта да тек тек қана биіктерден көріне бер деген ізгі ниетпен біз сайысымызды тәмамдаймыз. Біздің білімдегі жеткен биіктеріміз бен қуаныштарымызға ортақ болған барлығыңызға да тек қана сәттілік тілейміз.